**H O T Ă R Â R E A Nr. 84**

**din 20 iulie 2016**

**privind aprobarea vânzării directe, a terenului situat în Municipiul Dej, Strada Țibleșului, Nr. 100, în suprafaţă de 500 m.p.**

**Consiliul local al Municipiului Dej,** întrunit în ședința ordinară din data de 20 iulie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 3.263 din 16 mai 2016, al Serviciului de Urbanism şi Amenajarea Teritoriului prin care se propune aprobarea vânzării directe, a terenului în suprafaţă de 500 m.p., înscris în C.F. Dej, Nr. 60335 cu Nr. cadastral 60335, la preţul de **5.000 euro (nu conține TVA),** conform Art. 8 din Legea 15/2003 republicată**,** către **domnul KOPATAKI VASILE-EUGEN** reprezentat prin **domnul Rațiu Teodor Doinaș** în calitate de mandatar, cu domiciliul în Municipiul Dej, Strada Dealul Rozelor, Nr. 5, Bl. R, Ap. 1. Pe terenul atribuit în baza Procesului verbal de predare - primire Nr. 8655/15 martie 2004 conform Legii Nr. 15 din 9 ianuarie 2003 republicată, situat în intravilanul Municipiului Dej, este edificată o locuinţă P+M, în baza Autorizaţiei de construire Nr. 237 din 1 septembrie 2008 şi recepţionată conform Procesului verbal de recepţie Nr. 84 din 15 iunie 2015, proiect avizat favorabil în ședința de lucru a Comisiei de urbanism și Comisiei juridice din data de 20 iulie 2016;

În temeiul Art. 8 din Legea Nr. 15/2003 privind sprijinul acordat tinerilor pentru construirea unei locuințe proprietate personală, republicată,

Prevederilor art. 36, alin. (2), litera c), alin. (5), lit. b) și art. 45, alin. (3) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1.** **Aprobă** vânzarea directă a terenului situat în Municipiul Dej, Strada Țibleșului, Nr. 100, în suprafaţă de 300 m.p., înscris în C.F. Dej Nr. 60335 cu Nr. cadastral 60335, conform Art. 8 din Legea 15/2003 republicatăși suprafața de 200 m.p., conform art. 123 din Legea Nr. 215.2001, republicată, către **domnul KOPATAKI VASILE-EUGEN** reprezentat prin **domnul Rațiu Teodor Doinaș** în calitate de mandatar, cu domiciliul în Municipiul Dej, Strada Dealul Rozelor, Nr. 5, Bl. R, Ap. 1.

**Art. 2**. **Aprobă** Raportul de evaluare întocmit de către S.C. GABY CL IMPEX S.R.L. (prin expert evaluator Cosmin Georgel Pop – membru titular ANEVAR).

**Art. 3**. Preţul de vânzare al terenului va fi de **5.000 euro (nu conține TVA)** – pentru suprafaţa de 500 m.p.

**Art. 4.** Preţul de vânzare menţionat la art. 4, va fi achitat în termen de maxim 3 luni de la data confirmării de primire a hotărârii, la cursul EURO comunicat de BNR pentru ziua în care se face plata. În cazul neachitării la în termenul stabilit, prezenta hotărâre este nulă de drept.

**Art. 5.** Taxele ocazionate de încheierea Contractului de vânzare-cumpărare în formă autentică vor fi suportate de către cumpărător.

**Art. 6**. Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Serviciul de Urbanism şi Amenajarea Teritoriului, Biroul Patrimoniu și Serviciul Taxe şi impozite din cadrul Direcţiei Economice a Primăriei Municipiului Dej.

**Preşedinte de şedinţă,**

**Giurgiu Gheorghe**

**Nr. consilieri în funcţie - 19**

**Nr. consilieri prezenţi - 17**

**Nr. voturi pentru - 16**

**Nr. voturi împotrivă -**

**Abţineri - 1**  **Contrasemnează**

**Secretar, Jr. Pop Cristina**